*Στο κείμενο που ακολουθεί να εφαρμόσετε τις παρακάτω μορφοποιήσεις:*

1. Με χρήση της διαδικασίας **Αποκοπή – Επικόλληση** να μεταφέρετε τις παρακάτω λέξεις στα σημεία του κειμένου από τα οποία λείπουν.

έζησα, έξη, Σαχάρας, κατοικημένη, ωκεανό, μάτια

1. Ο τίτλος «απόσπασμα από: “Ο Μικρός Πρίγκηπας”», να έχει γραμματοσειρά Arial, **έντονη γραφή**, στοίχιση στο κέντρο και μέγεθος γραμμάτων 14.
2. Οι παράγραφοι από το «Έτσι έζησα ........φωνούλα που έλεγε» και «Τινάχτηκα όρθιος....παρατηρούσε προσεχτικά» να έχουν γραμματοσειρά Monotype Corsiva , Πλήρη στοίχιση και μέγεθος γραμμάτων 12
3. Το κείμενο - «Αν έχετε την καλοσύνη .....Ζωγράφισε μου ένα αρνάκι...» να έχει γραμματοσειρά Comics Sans MS, στοίχιση στο κέντρο και και μέγεθος γραμμάτων 12
4. Το κείμενο «*απόσπασμα από: “Ο Μικρός Πρίγκηπας” του Antoine de Saint-Exupéry»* να έχει γραμματοσειρά Comics Sans MS, στοίχιση στο δεξιά, πλάγια γραφή και μέγεθος γραμμάτων 11
5. Η λέξη “μόνος” να έχει χρώμα χαρακτήρων **κόκκινο** και **έντονη γραφή**.
6. Η φράση “ζωγραφίστε μου ένα αρνάκι!” να έχει χρώμα στο φόντο κίτρινο.

Απόσπασμα από: “Ο Μικρός Πρίγκηπας”

Έτσι................ μόνος, χωρίς κανέναν που να μπορώ μαζί του να μιλήσω πραγματικά, μέχρι που ........ χρόνια πριν, είχα μια βλάβη πάνω από την έρημο της..................... Κάτι είχε χαλάσει στον κινητήρα του αεροπλάνου μου και - καθώς δεν είχα μαζί μου ούτε μηχανικό, ούτε ταξιδιώτες - ετοιμαζόμουν να προσπαθήσω να κάνω ολομόναχος μια δύσκολη επισκευή. Ήταν για μένα ζήτημα ζωής και θανάτου. Το πόσιμο νερό που είχα, έφτανε μόνο για οχτώ μέρες.

Το πρώτο βράδυ λοιπόν κοιμήθηκα πάνω στην άμμο, χίλια μίλια μακριά από κάθε........................ περιοχή. Ήμουν πιο απομονωμένος ακόμα κι' από ναυαγό πάνω σε σχεδία, καταμεσής στον απέραντο....................... Έτσι, δεν είναι καθόλου δύσκολο να φανταστείτε την έκπληξή μου όταν τα χαράματα, με ξύπνησε μια παράξενη σιγανή φωνούλα που έλεγε:

- «Αν έχετε την καλοσύνη... παρακαλώ... ζωγραφίστε μου ένα αρνάκι!».

- «Ε;;...!».

- «Ζωγράφισε μου ένα αρνάκι...»

Τινάχτηκα όρθιος σαν να με είχε χτυπήσει κεραυνός. Έτριψα και ξανάτριψα τα................. μου. Κοίταξα και ξανακοίταξα μ' επιμονή. Κι είδα ένα πολύ παράξενο μικροσκοπικό ανθρωπάκι που με παρατηρούσε προσεχτικά.

*απόσπασμα από: “Ο Μικρός Πρίγκηπας”*

*του Antoine de Saint-Exupéry*